C 458/31

Offentliggørelse af enhedsdokument med ændringer efter godkendelse af en ændring af mindre omfang i overensstemmelse med artikel 53, stk. 2, andet afsnit, i forordning (EU) nr. 1151/2012

(2022/C 458/13)

Europa-Kommissionen har godkendt denne ændring af mindre omfang i overensstemmelse med artikel 6, stk. 2, tredje afsnit, i Kommissionens delegerede forordning (EU) nr. 664/2014 (1).

Ansøgningen om godkendelse af denne ændring af mindre omfang findes i Kommissionens eAmbrosia-database

ENHEDSDOKUMENT

»Priego de Córdoba«

EU-nr.: PDO-ES-0053-AM01 — 1.12.2020

BOB (X) BGB ( )

1. Betegnelse

»Priego de Córdoba«

2. Medlemsstat eller tredjeland

Spanien

3. Beskrivelse af landbrugsproduktet eller fødevaren

3.1. Produkttype

Kategori 1.5. Fedtstoffer (smør, margarine, olie m.m.)

3.2. Beskrivelse af produktet med betegnelsen i punkt 1

Ekstra jomfruolie fremstillet af sorterne Picudo, Hojiblanca og Picual.

Produktet har følgende karakteristika:

Peroxidtal på 15 eller derunder K270-værdi ikke over 0,15.

Mindre end 0,1 % vandindhold og urenheder.

Den beskyttede ekstra jomfruolie fremstilles i flere varianter:

»Picudo«: Picudo-sorten tegner sig for over 50 % af de oliven, der anvendes til fremstilling af denne olie. Syreindholdet må ikke overstige 0,5 %. Duften og smagen er frugtagtig, aromatisk, behagelig og sød ved første smagsindtryk

»Hojiblanco«: Sorten Hojiblanca tegner sig for over 50 % af de oliven, der anvendes til fremstilling af denne olie. Syreindholdet må ikke overstige 0,5 %. Duften og smagen er frugtagtig, frisk, behagelig og sød ved første smagsindtryk

»Picual«: Picual-sorten tegner sig for over 50 % af de oliven, der anvendes til fremstilling af denne olie. Duften og smagen er frugtagtig og aromatisk med en let til middel bitterhed.

3.3. Foder (kun for animalske produkter) og råvarer (kun for forarbejdede produkter)

—

3.4. Specifikke etaper af produktionen, som skal finde sted i det afgrænsede geografiske område

Olivenfrugterne skal dyrkes, og olien skal udvindes, i det område, der er beskrevet i punkt 4.

3.5. Særlige regler for udskæring, rivning eller emballering osv. af det produkt, som betegnelsen henviser til

—

3.6. Særlige regler for mærkning af det produkt, som betegnelsen henviser til

Den beskyttede oprindelsesbetegnelse »Priego de Córdoba« skal fremgå tydeligt af de etiketter, der anvendes til de beskyttede ekstra jomfruolier. Etiketterne skal godkendes af kontrolorganet, før de kan anvendes på markedet.

På hver pakning med beskyttet ekstra jomfruolie skal der på møllen eller emballeringsvirksomheden anbringes et garantisegl, en etiket eller et nummereret certificeringsmærke udstedt af kontrolorganet i overensstemmelse med de af samme enhed fastsatte regler. Disse mærkninger skal være påsat på en sådan måde, at de ikke kan fjernes og fastgøres andre steder.

4. Kort angivelse af det geografiske områdes afgrænsning

Produktionsområdet er et sådant område, der i Spanien er kendt som »comarca natural« (et naturområde). Det er beliggende i den sydøstlige del af provinsen Córdoba, dybt inde i naturparken Sierras Subbéticas. Området omfatter kommunerne Almedinilla, Carcabuey, Fuente Tójar og Priego de Córdoba.

5. Tilknytning til det geografiske område

Området er barskt og bjergrigt og krydses af flere bjergkæder med toppe helt op til 1 000 meter over havets overflade. Jordbundsforholdene er forskelligartede med mergel, dolimitisk kalksten, ler og sand såvel som småsten af kalksten og gipssten. Jordbunden i olivenlundene spænder fra sandblandet svær lerjord til ler med et højt indhold af calciumcarbonat og en gennemsnitlig mængde organisk materiale, fosfor, kalium, magnesium, jern og bor. Klimaet er fastlandsklima med betydelige temperaturudsving afhængigt af højde og orientering.

Nedbørsmængderne varierer fra 400 liter om året i den østlige del af området til 700 liter i de højere højder (Priego, Carcabuey og Almedinilla). Egnet dyrknings-, afgrødepleje-, gødnings- og beskæringspraksis samt gode teknikker til bekæmpelse af skadedyr og sygdomme skaber et godt miljø for dyrkning af oliventræer. Udbyttet heraf er sunde oliven, der giver en olie med særlige egenskaber, der er tæt forbundet med det lokale miljø.

6. Henvisning til offentliggørelsen af varespecifikationen

https://juntadeandalucia.es/export/drupaljda/Pliego_Priego_Cordoba_modificado.pdf

eller via webstedet for det regionale ministerium for landbrug, fiskeri og bæredygtig udvikling (https://juntadeandalucia.es/organismos/agriculturaganaderiapescaydesarrollosostenible.html) ved hjælp af følgende instrukser:

Areas de actividad [»Aktivitetsområder«], derpå Industrias y Cadena Agroalimentaria [»Fødevareindustri«], derpå Calidad [»Kvalitet«], derpå Denominaciones de Calidad [»Kvalitetsbetegnelser«] og endelig Aceite de Oliva Virgen Extra [»Ekstra jomfruolie«].

(1) EUT L 179 af 19.6.2014, s. 17.